วัดราชาธิวาสราชวรวิหาร

วัดราชาธิวาสราชวรวิหาร หรือ วัดราชาธิวาสวิหาร เป็นพระอารามหลวงชั้นโท ชนิดราชวรวิหาร สังกัดคณะสงฆ์ธรรมยุติกนิกาย ผูกพัทธสีมาเมื่อ พ.ศ. 2310 (กองพุทธสถาน) ตั้งอยู่ริมฝั่งแม่น้ำเจ้าพระยาฝั่งพระนคร ห่างจากสนามหลวงสองกิโลเมตรเศษไปทางเหนือ ใกล้ท่าวาสุกรี สามเสน มีเนื้อที่ตั้งวัด 34 ไร่ 2 งาน 63 ตารางวา โดยมีพระพรหมวชิรมงคล (ลือชัย คุณวุฑฺโฒ) ดำรงตำแหน่งเจ้าอาวาสตั้งแต่ พ.ศ. 2543-ปัจจุบัน
== ประวัติ ==
วัดราชาธิวาสราชวรวิหาร เป็นวัดที่สมเด็จพระบวรราชเจ้ามหาสุรสิงหนาททรงสถาปนาจาก “วัดสมอราย” ได้รับการปฏิสังขรณ์ต่อเนื่องตั้งแต่สมัยรัชกาลที่ 1 ถึงรัชกาลที่ 3 จนถึงในสมัยรัชกาลที่ 4 ได้ทรงปฏิสังขรณ์ใหม่แล้วพระราชทานนามใหม่ว่า “วัดราชาธิวาสวิหาร” มีความหมายว่า “วัดอันเป็นที่ประทับของพระราชา” เป็นวัดแรกที่ถือกำเนิดคณะสงฆ์ธรรมยุติกนิกาย
== ถาวรวัตถุ ==
พระอุโบสถของวัดเป็นทรงขอมคล้ายนครวัด ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ มีห้องสามตอนคือ ห้องหน้าเป็นระเบียง ห้องกลางเป็นห้องพิธี มีพระสัมพุทธพรรณีเป็นพระประธาน มีนพปฎลมหาเศวตฉัตร (ร. 5 หล่อพระราชทาน) หลังพระประธานเป็นซุ้มคูหา มีภาพจิตรกรรมฝาผนังภายในแสดงเรื่องพระเวสสันดรชาดก สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงเป็นผู้ร่างภาพ และ ศ. ซี. ริโกลี (C. Rigoli)  จิตรกรชาวอิตาเลียน เป็นผู้เขียนด้วยการใช้สีปูนเปียก (Fresco)
ศาลาการเปรียญตั้งอยู่หน้าวัด เป็นศาลาการเปรียญสร้างด้วยไม้สักทั้งหลัง โดย สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงให้สร้างเลียนแบบจากศาลาการเปรียญวัดใหญ่สุวรรณารามวรวิหาร จังหวัดเพชรบุรี ถือเป็นศาลาการเปรียญที่ใหญ่ที่สุดในประเทศไทย
== ลำดับเจ้าอาวาส ==
นับแต่เริ่มกรุงรัตนโกสินทร์ ก่อนมีคณะธรรมยุต วัดราชาธิวาสมีเจ้าอาวาสมาแล้ว 5 รูป เมื่อถึงเจ้าอาวาสลำดับที่ 6 วัดราชาธิวาสจึงเปลี่ยนมาสังกัดคณะธรรมยุตตั้งแต่นั้นเป็นต้นมา
{|class="wikitable"
|-
!|ลำดับ !!|นาม !!|ดำรงตำแหน่ง (พ.ศ.)
|-
| 1. || พระปัญญาพิศาลเถร (นาค) ||
|-
| 2. || พระปัญญาพิศาลเถร (ศรี) ||
|-
| 3. || พระธรรมวิโรจน์ (คง) ||
|-
| 4. || พระธรรมวิโรจน์ (นก คชเสนี) ||
|-
| 5. || พระภาวนาภิราม (รอด) ||
|-
| 6. || สมเด็จพระพุฒาจารย์ (เขียว จนฺทสิริ) || 2429 - 2451
|-
| 7. || พระราชเมธี (จาบ เขมโก) || 2451- 2454
|-
| 8. || พระธรรมวโรดม (เซ่ง อุตฺตโม) || 2456 - 2485
|-
| 9. || พระศาสนโศภน (ปลอด อตฺถการี) || 2485 - 2503
|-
| 10. || พระสุธรรมาธิบดี (เพิ่ม อาภาโค) || 2506 - 2542
|-
| 11. || พระพรหมวชิรมงคล (ลือชัย คุณวุฑฺโฒ) || 2542 - ปัจจุบัน
|}
=== ผู้ช่วยเจ้าอาวาส ===
พระธรรมกิตติเมธี (เกษม สญฺญโต)
พระเทพวิสุทธิญาณ (ถวิล กนฺตสิริ)
พระราชมงคลกวี (อุดม ฐานุตฺตโม)
พระวัฒนญาณดิลก (ประสงค์ ปสงฺคชาโน)
พระศรีวิสุทธิญาณ (เนรมิต ธมฺมวีโร)
พระกิตติวรประสาธน์ (สุชิน สุขิโต)
พระศรีวินัยโสภณ (เกษม โธตโก)
พระครูวิศาลธรรมโรจ (สมใจ อุทโย)
พระครูสุนทรธรรมพิทักษ์ (บุญเลิศ ฐิติงฺกโร)
พระครูสิริกวีวัฒน์ (บุญธรรม กตปุญฺโญ)
พระมหาวิโรจน์ ปภสฺสโร ป.ธ.๘
พระครูปลัดสุวัฒนสัจจคุณ (ธีรวิทย์ ฉนฺทวิชฺโช)
พระครูปลัดกิตติคุณวัฒน์ (สัมฤทธิ์ อิทฺธิพโล)
พระครูธรรมธรวรวิทย์ สุวรวิโท
== ระเบียงภาพ ==
ไฟล์:Guti Wat Rachathiwat.jpg |ศาลาการเปรียญที่สร้างด้วยไม้สักทั้งหลัง
ไฟล์:Sermon hall of Wat Rachathiwat.jpg|ศาลาการเปรียญที่สร้างด้วยไม้สักทั้งหลัง
ไฟล์:Phra Summa Buddha Panni in Wat Racha.jpg|พระสัมพุทธพรรณี (จำลอง) พระประธานอุโบสถวัดราชาธิวาสราชวรวิหาร
ไฟล์:Chedi Wat Rachathiwat.jpg|พระเจดีย์ รูปทรงเลียนแบบสมัยศรีวิชัย ซึ่งสร้างครอบเจดีย์เดิมสมัยรัชกาลที่ 5
ไฟล์:จิตรกรรมสีปูนเปียก วัดราชาธิวาส.jpg|จิตรกรรมสีปูนเปียก เรื่องพระเวสสันดรชาดก
ไฟล์:พระตำหนักสี่ฤดู วัดราชาธิวาส Phra Tamnak Si Reudu, Wat Rachathiwat.jpg|พระตำหนักสี่ฤดู
ไฟล์:พระตำหนักสมเด็จพระพันปีหลวง (พระตำหนักพญาไท) วัดราชาธิวาส Phra Tamnak Somdej Phra Phanpi Luang Wat Rachathiwat.jpg|พระตำหนักสมเด็จพระพันปีหลวง (พระตำหนักพญาไท)
ไฟล์:พระตำหนักพระจอมเกล้าฯ Phra Tamnak Phra Chon Klao วัดราชาธิวาส Wat Rachathiwat.jpg|พระตำหนักพระบาทสมเด็จพระจอมเกล้าเจ้าอยู่หัว
ไฟล์:ธมฺมวรุตฺตมานุสฺสรณีย วัดราชาธิวาส unnamed building-castle replica, Wat Rachathiwat 10.jpg|ธมฺมวรุตฺตมานุสฺสรณีย
ไฟล์:กุฏินกพิราบ และ ศูนย์พิทักษ์พระพุทธศาสนาแห่งประเทศไทย วัดราชาธิวาส.jpg|กุฏินกพิราบ, ศูนย์พิทักษ์พระพุทธศาสนาแห่งประเทศไทย
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ธรรมะไทย วัดราชาธิวาสวิหาร ราชวรวิหาร
ราชาธิวาสราชวรวิหาร
ราชาธิวาสราชวรวิหาร
ราชาธิวาสราชวรวิหาร
โบราณสถานในเขตดุสิต